Rikunarita-ORG/Wikinium huggingface dataset:
# Argazki-zuzendari

Filmazio-talde bat, *Stealth* pelikularako eszenak muntatzen, hegaldi-bizkarrean *Nimitz* klaseko USS *Abraham Lincoln* (CVN 72) hegazkin-ontziko tripulatzaileekin.
**Argazki-zuzendaria** film batean, telebista-ekoizpen batean edo zuzeneko beste akzio-obra batean lan egiten duten kamera-burua eta argiztapen-ekipoen burua da, eta irudiarekin lotutako erabaki artistiko eta teknikoak hartzeaz arduratzen da. Eremu honen azterketa eta praktika zinematografia bezala ezagutzen da.

Zinemako, telebistako eta bideoko arlo-buruetako bat da argazki-zuzendaria. Lan hori egiteko, argiztapenari, optikari, enkoadraketari eta konposizioari, egiturei eta abarri buruzko erabakiak hartuko ditu, obraren irudiaren sorkuntza artistikoan laguntzeko. Argazki-zuzendaritzaren kontzeptua produkzio zinematografikoak, telebista-ekoizpenak eta bideo-ekoizpenak eszenaratzeko irudien sorkuntza artistikoari dagokio, normalean filmak eta telebista-serieak egiteko, baita publizitate-lanak, dokumentalak eta film industrialak egiteko ere.

Argazki-zuzendariaren figura oso garrantzitsua da; izan ere, filmaketaren barruan lan egiteaz gain, postprodukzioan ere funtsezko rola betetzen du. Erabaki zuzenak hartu behar ditu filmak estetika bereizgarri bat har dezan. Horretarako, komunikazio ona izan behar du zuzendariarekin, islatu nahi duena zehatz-mehatz transmititu ahal izateko. Era berean, harreman ona izan behar du zuzendari artistikoarekin, filmatuko dituen elementu eszenografikoak filmaren estetikarekin bat etor daitezen.

Telebistan, ohikoena da argazki-zuzendaritzaz arduratzen denak estudioaren barruan lan egitea, baina kanpoan ere egin dezake.

## Kanpo estekak
# Kultuzko filmak

**Kultuzko filmak**, zinemazale edo jarraitzaile talde bat erakartzen dituzten filmak dira, estreinatu eta urte askotara ere zaletuak mantendu eta maiz areagotu dituztenak. Batzuetan, estreinatzeko unean, ez dute arrakastarik izaten, baina beste batzuetan, aldiz, berehalako arrakasta itzela dute. Kultuzko filmetako zinemagileek zinemazaleen erakarpena sortu nahi dutenez, sarri film arruntek ez dituzten ezohiko elementuak dituzte.

Kultuzko film estatuseko filmek ikusleen eta filmen arteko harreman estu eta sendoa lortzen dutenez, haien sailkapena zaila izaten da. Maiz, genero berezi edo espezializatuen barnean sailkatu dira: adibidez, beldurrezko zinema edota zientzia-fikziozko zinema

*The Rocky Horror Picture Show*, esaterako, kultuzko filmtzat jo da. Hainbat gai jorratzen ditu: musikala, zientzia-fikzioa, beldurrezko zinema, trabestismoa, LGBT harremanak eta intzestua. Urtero, eta batez ere AEB eta Erresuma Batuan, film horien proiekzio eta jaialdi bereziak ospatzen dira, eta bertaratzen diren zaletuak filmako pertsonaiez mozorroturik joateaz gain, proiekzioan zehar soinu bandako kantak kantatzen dituzte.

## Kultuzko filmak

* *Casablanca*
* *Planet of the Apes*
* *Caligula*
* *Blade Runner*
* *Grease*
* *Saturday Night Fever*
* *The Rocky Horror Picture Show*
* *Rio Bravo*
* *2001: A Space Odyssey*
* *A Clockwork Orange*
* *The Shining*
* *Full Metal Jacket*
* *Apocalypse Now*
* *Fight Club*
* *Pulp Fiction*
* *Reservoir Dogs*
* *Memento*
* *Mulholland Drive*
* *Star Wars*

## Kanpo estekak
# Bharatanatyam

| *Bharatanatyam* |
| --- |
|
 Irudia
 Bideoa  Irudi gehiago |
| Jatorria |
| Ezaugarriak |
|  |
|  |
|  |
|  |

**Bharatanatyam** Indiako dantza klasiko bat da, inspirazio hindua dauka, eta egun Tamil Nadu den eskualdean sortua. Antzinatik dantzatu izan da Indiako hegoaldeko tenplu eta gorteetan. Indiako dantza klasikoaren zortzi modu ezagunenetako bat da, eta haien artean zaharrena. Erlijio-gaiak eta Indiako hegoaldeko ideia espiritualak adierazten ditu, bereziki shaivismoa, vishnuismoa, shaktismoa, oro har hinduismoari lotutako printzipioak.

## Historia

2. mendeko Bharatanatyamaren deskribapen bat *Silappatikaram* lan epiko tamil zaharrean aurki daiteke. 6. mendetik 9. mendera, tenpluen eskulturek, iradokitzen dute jada garatutako arte fina zela. Bharatanatyam Indiako dantza-tradizio klasiko zaharrena da. Dantza mota hau nagusi izan zen Tamil Nadu zaharrean, eta zenbait liburuk kodetu dute, hala nola Bharat Muniren *Natya Shastrak*. Bharatanatyam da Tamil Naduko dantza estatala ofizialki.

Bharatanatyam tenplu hinduetan bakarrik egiten zen XIX. n mendera arte. Britainiar gobernu kolonialak debekatu egin zuen 1910ean, baina indiar komunitateak debekuaren aurka protesta egin zuen eta XX. mendean tenpluetatik kanpo ere zabaldu zen jarduera. Bharatanatyamen garai modernoko ekoizpenak India osoan zabaldu eta ezagutarazi dira. Hainbat modutan egin dira, eta jarduera teknikoak, ideia ez-erlijiosoetan oinarritutako dantza eta fusio-gaiak ere sartu dituzte dantzaren eguneraketan.

## Estiloa

Bharatanatyamek hainbat motatako *baniak* edo tradizio ditu, dantza teknika eta guru edo eskola baten estilo berezia deskribatzeko erabiltzen den terminoa da. Bani forma gehienak guruaren herrixkaren arabera izendatzen dira (*bani* batzuk izan ezik).

Bharatanatyam dantza estiloan, dantzariaren goiko gorputz-enbor finkoa nabaritzen da, hankak tolestuta eta belaunak tolestuta, oinetako ariketa ikusgarriekin batera, eta aurpegiko esku, begi eta muskuluen keinuetan oinarritutako zeinu-hizkuntza sofistikatuarekin ere bai. Dantzariarekin batera musika egoten da, eta abeslari bat, eta dantzariaren gurua ere presente egon ohi da, *nattuvanar* titularekin: emanaldiaren eta artearen zuzendari gisakoa. Dantza, tradizioz, testu hinduetako elezahar mitikoen eta ideia espiritualen narrazio interpretatiboa izan da. Bharatanatyameko errepertorioak hiru mota nagusi ditu: *nrita* (dantza hutsa), *nritya* (bakarkako ariketa espresiboa) eta *natya* (taldeko dantza dramatikoa) ditu.

## Erreferentziak

## Kanpo estekak
# Min txinera

| Min txinera |
| --- |
|  |
| Datu orokorrak |
| Hizkuntza sailkapena |
| giza hizkuntza Sino-Austronesian (en)  sino-tibetar hizkuntzak txinera |
| Alfabetoa | txinatar karakterea |
| Hizkuntza kodeak |
| Glottolog | `minn1248` |
| Linguist List | minn |
| IETF | baliorik ez |

**Min** (txinera sinplifikatuz: 闽语; txinera tradizionalaez: 閩語; pinyineraz: *Mǐn yǔ*; Pe̍h-ōe-jī: *Bân gú*; BUC: Mìng ngṳ̄) hizkuntza sintikoen talde zabala da; Fujian probintziako 30 milioi pertsonek eta Leizhou penintsulako, Hainaneko, Chaoshaneko, Zhongshaneko, hegoaldeko Wenzhouko, Zhoushan artxipelagoko, eta Taiwaneko natibo asimilatu zein kolono Min hizlarien ondorengoek hitz egiten dute. Izena Fujian probintziako Min ibaitik dator.

## Sailkapena

Min dialektoek txineraren familia linguistikoaren adar osatzen dute. Txinera ertainaren ondorengoak diruditen gainerako txinatar talde dialektalak ez bezala, protomim-a txinera ertainaren arreba-hizkuntza izango litzateke, ez txinera ertainaren ondorengo zuzena.

Min nan-en barietateak min-aren bi dibisioetako bat bezala hartu izan dira tradizionalki. Autore askok eskema honetan bezala jarraitzen dute sailkapen hori:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  Mǐn  |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  *mǐnbéi*  |

|  |  |  |  |  |  |  |  |
| --- | --- | --- | --- | --- | --- | --- | --- |
|     |

|  |  |
| --- | --- |
|  | *Mǐn bei* |
|  |
|  | *Shaojiang mǐn bei* |
|  |

 |
|  |
|  | *Mǐndong* |
|  |
|  | *Mǐnzhong* |
|  |
|  | *Puxian* |
|  |

 |
|  |
|  **mǐnnán**  |

|  |  |  |  |  |  |  |  |
| --- | --- | --- | --- | --- | --- | --- | --- |
|  *Hokkienera*  |

|  |  |
| --- | --- |
|  | *Amoy* (amoyera) |
|  |
|  | *Hoklo* (taiwanera) |
|  |

 |
|  |
|  | *Teochew* |
|  |
|     |

|  |  |
| --- | --- |
|  |
Leizhouera |
|  |
|  | *Hainanera (Qiongwenera)* |
|  |

 |
|  |

 |
|  |

 |
|  |

## Erreferentziak

## Kanpo estekak
# Logan Lucky

| *Logan Lucky* |
| --- |
| Jatorria |
| Argitaratze-data | 2017 |
| Izenburua | *Logan Lucky* |
| Jatorrizko hizkuntza | estatubatuar ingelesa |
| Jatorrizko herrialdea | Ameriketako Estatu Batuak |
| Banatze bidea | eskatu ahalako bideo eta DVD |
| Ezaugarriak |
| Genero artistikoa | film komikoa eta lapurreta filma |
| Iraupena | 119 minutu |
| Grabazio lekua(k) | Atlanta, Hampton eta Douglasville |
|  |
|  |
|  |
| Zuzendaritza eta gidoia |
| Zuzendaria(k) | Steven Soderbergh |
| Gidoigilea(k) | James Wan |
| Antzezlea(k) |
| Daniel Craig Sebastian Stan Channing Tatum Katherine Heigl Riley Keough Adam Driver Hilary Swank Seth MacFarlane Katherine Waterston David Denman Jack Quaid Jim O'Heir Brian Gleeson (en)  Jesco White (en)  Macon Blair Katie Holmes Dwight Yoakam Farrah Mackenzie             [[Kategoria:Brian Gleeson (en)  antzeztutako filmak]] [[Kategoria:Jesco White (en)  antzeztutako filmak]]     |
| Ekoizpena |
| Ekoizlea | Reid Carolin Gregory Jacobs Mark Johnson   |
| Konpainia ekoizlea | FilmNation Entertainment |
| Edizioa | Steven Soderbergh |
| Aurrekontua | 29.000.000 Estatubatuar dolar |
| Bestelako lanak |
| Musikagilea | David Holmes (musikaria) |
| Argazki-zuzendaria | Steven Soderbergh |
|

---

 |
| bleeckerstreetmedia.com… |
|

---

    |

Logan Lucky (euskaraz *Logan Zorteduna*) 2017ko Steven Soderbergh estatubatuar zinema zuzendariak zuzendutako ekintza komedia film bat da. Adam Driver, Channing Tatum, Riley Keough, Daniel Craig, Seth MacFarlane, Katie Holmes, Hilary Swank, Katherine Waterston, Sebastian Stan eta Jesco White aktoreek antzeztu zuten.

## Argumentua

Jimmy eta Clye (Channing Tatum eta Adam Driver) anaiek auto lasterketa bat ospatzen den bitartean lapurreta bat burutzeko asmoa dute. NASCAR kategoriako Coca-Cola 600 auto lasterketa Ipar Carolinako Concord hirian jazoko da.

## Aktoreak

* Channing Tatum: Jimmy Logan
* Adam Driver: Clyde Logan
* Riley Keough: Mellie Logan
* Daniel Craig: Joe Bang
* Hilary Swank
* Katherine Waterston
* Katie Holmes: Bobbie Jo Logan Chapman
* Seth MacFarlane: Max Chilblain
* Sebastian Stan: Dayton White
* Jack Quaid
* Jesco White
* Brian Gleeson: Sam Bang
* David Denman: Moody
* Jim O'Heir
* Macon Blair

## Kanpo estekak

* *Logan Lucky* filmaren iragarkia ikusgai. Youtube.com **(Ingelesez) IMDBko fitxa irakurgai **(Ingelesez)**
# Something Wild (1986ko filma)

| *Something Wild (1986ko filma)* |
| --- |
| Jatorria |
| Argitaratze-data | 1986 |
| Izenburua | *Something Wild* |
| Jatorrizko hizkuntza | ingelesa |
| Jatorrizko herrialdea | Ameriketako Estatu Batuak |
| Banatze bidea | eskatu ahalako bideo |
| Ezaugarriak |
| Genero artistikoa | komedia erromantikoa, komedia dramatikoa eta krimenezko filma |
| Iraupena | **Adierazpen errorea: Hitz ezezaguna "eta"** |
| Kolorea | koloretakoa |
| Grabazio lekua(k) | New York eta Florida |
|  |
|  |
|  |
| Zuzendaritza eta gidoia |
| Zuzendaria(k) | Jonathan Demme |
| Gidoigilea(k) | Frank Wedekind Eric Max Frye (en)  [[Kategoria:Eric Max Frye (en)  idatzitako filmak]] |
| Antzezlea(k) |
| Jeff Daniels Melanie Griffith Ray Liotta Margaret Colin Tracey Walter Charles Napier John Sayles John Waters Anna Thomson Adelle Lutz (en)           [[Kategoria:Adelle Lutz (en)  antzeztutako filmak]] |
| Ekoizpena |
| Edizioa | Craig McKay (en)  |
| Bestelako lanak |
| Musikagilea | John Cale Laurie Anderson |
| Argazki-zuzendaria | Tak Fujimoto |
| Fikzioa |
| Kontakizunaren tokia | New York |
|

---

 |
|           |

**Something Wild** (euskaraz *Zeozer Basatia*) 1986ko Jonathan Demme estatubatuar zinema zuzendariak zuzendutako umorezko ekintza film bat da. Melanie Griffith, Jeff Daniels eta Ray Liotta aktoreek antzeztu zuten. Filmak road movie generoko elementuak ere baditu eta kultuzko film estatusa bereganatu du.

## Argumentua

Charles Driggs (Jeff Daniels) erdipurdiko negoziogizon bat da, eguneroko bizitza aspergarria duen tipo apala, abenturak izateko joera gabea, baina bapatean Lulu (Melanie Griffith) neska erosko, sexy eta arriskutsua ezagutu eta Charles berataz maitemindu eta txora-txora egingo da.

## Aktoreak

* Jeff Daniels: Charles Driggs
* Melanie Griffith: Audrey Hankel, aka Lulu
* Ray Liotta: Ray Sinclair
* Charles Napier: Irate chef
* John Sayles: Morozikletadun polizia
* Tracey Walter as The Country Squire
* Gary Goetzman: Guido Paonessa
* Robert Ridgely: Richard Graves
* Buzz Kilman: Telebista albistegi aurkezlea
* Adelle Lutz: Rose
* John Waters: Bigarren eskuko autoen saltzailea
* Margaret Colin: Irene
* Jack Gilpin: Larry Dillman
* Su Tissue: Peggy Dillman
* Sister Carol:Dottie
* The Feelies: The Willies

## Kanpo estekak

* *Something Wild* filmaren IMDBko fitxa irakurgai **(Ingelesez)**
# Deadline Hollywood

| Deadline Hollywood |
| --- |
|  |
| Mota | webgune eta news website (en)  |
| Fitxa teknikoa |
| Hizkuntza | ingeles |
| Gai nagusia | entretenimendu industria, entretenimendu-industria eta Estatubatuar zinema |
| Historia |
| Sortzailea | Nikki Finke (en)  |
|

---

 |
| deadline.com |
|    |

Deadline Hollywood, normalean Deadline eta baita Deadline.com ere deitua, ingelesezko hedabide digitala da, Nikki Finkek 2006ko martxoan sortua. Egun Penske Media Corporation taldearen da. Webgunea, «infotainment» (informazioaren eta entretenimenduaren konbinazioa) mundura bideratua, egunean hainbat aldiz eguneratzen dute.

## Erreferentziak

## Kanpo estekak

|  |  |
| --- | --- |
|  | Artikulu hau kulturari buruzko **zirriborroa** da. Wikipedia lagun dezakezu edukia osatuz. |
# Komedia-barla

Almagroko (Espainia) etxarteko antzokia, gordetzen den XVII. mendeko bakarra.
Alcalá de Henaresko etxarteko antzokia. Elementu batzuk gorde dira.
**Komedia-barla** (gaztelaniaz: *Corral de comedias*) XVII. eta XVII. mendeetan, Espainian eta Hispanoamerikan zabaldu zen antzoki publikoaren eredua izan zen. Antzoki horiek etxebizitzen arteko patioetan egin ziren, kanpo aldean beraz. Espazio horietan Espainiako Urrezko Mendearen antzerkia garatu zen eta horrelakoetan egile ospetsuen lanak lehen aldiz eman ziren: Lope de Vega, Tirso de Molina eta Pedro Calderón de la Barca. Instalazio horietan, antzezlanak ikusteko, herria noblekin, apaizekin eta erregekin batera biltzen zen.

## Gaztelaniazko izena

"Corral de comedias" kontzeptuan gaur egun erabiltzen ez diren hitzen esanahiak biltzen dira. "Corral" izena barruko patio horiei ematen zitzaien. "Comedia" kontzeptua, bestetik, gaur egun umorezko ekoizpenekin erabiltzen bada, lehen hiru genero biltzen zituen, tragedia, drama eta berezko komedia.

## Historia

Printzearen etxarteko antzokiaren marrazkia. Marrazkia José Antonio de Armonak egin zuen, 1730ean.
1560ko hamarkada arte Espainian ez zeuden antzezlanak antzezteko eraikin propioak. Antzezpenak jauregietan, elizetan eta kaleetan egiten ziren. Horren aurrean "corraletan" egitea aukera egokiagoa zen, modu batez espazioa ixten zelako eta balkoietatik zein leihoetatik ere espektakulua ikusteko aukera ematen zutelako. Patio horiek etxeetakoak izan zitezkeen baina baita ere ospitaletakoak, biltegietakoak, ostatuetakoak...

## Egitura

Espazioa gutxi gorabehera horrela antolatzen zen:

* Oholtza batean eszenatokia kokatzen zen.
* Alboetan, harmailak eta galeriak antolatzen ziren, errege-erreginentzat eta nobleentzat.
* Erdian harrizko patioa, irekia; hemen, zutik, gizonak jartzen ziren.
* Patioaren atzealdean, eszenatokiaren aurrez aurre, bi mailetan antolatutako hemiziklo antolatzen zen. Goiko solairuan, "tertulia" izenekoa, kleroa jartzen zen. Azpiko solairuan, "cazuela", emakumeak jartzen ziren.
* Etxeen ganbaretan apaizak egokitzen ziren.
* Balkoietan eta leihoetan nobleentzako gela bereziak antolatzen ziren.

Denborarekin, patioa babesteko, toldoak jarri ziren. Orokorrean, etxarteko antzokiak antzerki isabelinoaren antzokiekin antza handia zuen

## Etxarteko antzoki ezagunak

XVI eta XVII. mendeetan horrelako antzoki asko altxatu ziren Espainian zein Amerikan. Hiri handi guztiek gutxienez bat zeukaten. Hona hemen oraindik gaur egun nolabait zutik dirautenak.

* Almagroko antzokia, osoa gorde den bakarra.
* Alcaláko etxarteko antzokia, elementu batzuk gordetzen dira.
* Pachecako etxarteko antzokia, Madrilen, desagertuta.
* Printzearen antzokia, Madrilen, oso aldatuta oraindik dabil.

## Erreferentziak

## Kanpo estekak

* **(Gaztelaniaz)**:Printzearen etxarteko antzokiaren ikuspegi birtuala (1583-1744).
* **(Gaztelaniaz)**:Almagroko etxartearen antzokia.
# Tragikomedia

Antzinako Greziako antzerkiaren tragikomediaren mozorroak, Hadrianoren villan dagoen mosaiko batean.
**Tragikomedia** tragediaren eta komediaren elementuak dituen antzerki lana da; era horretako lanek osatzen duten generoa.

Plauto antzerkigile erromatarrak erabili zuen hitza lehenengo aldiz, K.a. II. mendean. Haren lanetan jainkoei eta gizonei, nagusiei eta zerbitzariei ohikoak ez zituzten zereginak eta ezaugarriak egozten zitzaizkien. Jainkoak eta heroiak irrigarriak ziren eta zerbitzariak duintasun handikoak. Errenazimentuan, tragikomediak osagai tragikoak erantsi zizkion batez ere komikoa zen dramari. B. Guarini idazle italiarrak tragikomediak tragediaren osagai gehienak dituela esan zuen: hizketa serioa, gertaera garrantzitsuen aurkezpena, eta erruki sentipena, baina tragedietako amaierara iritsi gabe, eta osagai komikoak, pertsonaia irrigarriak, barreak eta keinuak erabiltzen dituela. Arriskua, atsekabeak eta amaiera zoriontsua dira ezaugarri nagusiak. Neoklasizismoak genero nahasketak onartzen ez zituen arren, garai horretan Ingalaterran arrakasta handia izan zuten tragikomediek (J. Fletcher, *The Faithful Shepherdess*, 1608; 'Artzain neska fededuna'). XIX. mendeko idazle erromantikoek Shakespeareren tragikomediak hartu zituzten eredutzat. Mende horren bukaeran errealismo garaian idatzitako lanetan, H. Ibsen-en, *Gengangere* (1881, Mamuak), tragikomediaren bi osagaiak are gehiago nahasi ziren. Tragikomedia berria absurduaren antzerkiaren parekotzat hartu izan da (S. Beckett, 1958, *Endgame*), eta idazle horien arabera, barrea da existentziaren zentzugabekeriaren aurrean gizonak duen irtenbide bakarra.

## Erreferentziak

* Artikulu honen edukiaren zati bat *Lur hiztegi entziklopediko*tik edo *Lur entziklopedia tematiko*tik txertatu zen 2016-5-14 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak
# Bentrilokia

Lester Handia sabeliztuna Frank Byron, Jr. panpina bere belaunean, 1904 inguruan.
 Edgar Bergen eta bere panpina, Charlie McCarthy, *Stage Door Canteen* (1943) filman.
**Bentrilokia** edo **sabeliztunaren antzea** (latinetik *ventrilocuus*, "sabelarekin hitz egiten duena") ahotsa aldatzeko artea da, beste ahots edo soinu batzuk antzeratzeko.

Bentrilokia ikuskizunaren mundura bideratuta dagoenez, ahotsaren igorpena ahalik eta modu diskretuenean egin dadin saiatzen da, hau da, sabeliztunak ezpainak mugitu gabe edo ia mugitu gabe panpina bati ahotsa emateko gai izan dadin, ahotsa proiektatu ondoren panpinarengan bertan benetan sortu dela eman dezan. Hasiera batean, inhalazioan zehar urdaila ez ohikoa erabiltzearen ondorioa zela pentsatu zen, eta hortik latineko *venter* izena, "urdaila", eta *lokia*, "hitz egitea".

Bentrilokia ia beti pertsona baten eta panpina baten arteko elkarrizketa komiko edo sarkastikoaren bidez egiten da.

## Praktika

Sabeliztunaren antzea bokalizazio oso disimulatu baten bidez gauzatzen da, ia beti aho erdi irekiaren bidez eta ahalik eta ezpain gutxien mugituz, normalean emanaldietan sabeliztunak ikusleen arreta panpinaren ingurua eramaten saiatuz. Metodo honek zailtasun logikoa du ezpainetako kontsonanteak sortzeko (f, b, p eta m), eta horiek dituzten hitzak saihestuz edo kontsonanteak antzeko soinuekin (z, d, t eta n) ordezkatuz ebazten da. Horregatik, pertsonaiak gehiegizko azentuekin eta hizketa-moduekin interpretatu ohi dira, gabezia hori disimulatzen laguntzeko.

## Historia

Bentrilokiaren aztarnak aurkitu dira Egiptoko artean eta hebrear arkeologian. Atenasko Eurikles, ezagutzen den lehen sabeliztuna, hain ospetsu egin zen, ezen greziar sabeliztunei *eurykleideak* deitu baitzitzaien, *engastrimanteis* bezala ezagutzeaz gain, hau da, tripako profetak.

Frantzian, ezagutzen den lehen sabeliztuna Louis Brabant izan zen XVI. mendean.

Teknika XVIII. mendean hobetu zen. 1745ean, baziren artista transhumanteak txoritxoekin hitz egiten zutenak elkarrizketa zentzugabean. Bentrilokia ere ezaguna eta praktikatua zen Indian eta Txinan.

Arthur Prince 1881ean jaio zen Galesen, eta datuak dituen lehen sabeliztun modernoetako bat da. Aldi berean edan eta hitz egin zuen lehen sabeliztuna izatearen ohorea du. Bere txotxongilo eta emaztearekin lurperatu zuten.

Inoiz izan den sabeliztunik ospetsuena Edgar Bergen izan zen, Chicagon jaiotako artista, publikoaren aurrean frakezko jantzian aurkezten zena. Bere panpinak, Charlie McCarthyk, monokulo bat, kopa-galera eta etiketa-jantzia zeramatzan. Charliek era guztietako pertsonen aurkako esaldi garratzak botatzen zituen. Hollywoodeko urrezko garaiko hainbat filmetako protagonista izan zen.

## Erreferentziak

## Kanpo estekak

* **(Ingelesez)**:Jack Williams sabeliztunaren bideoa.
# Thanga Darlong

| Thanga Darlong |
| --- |
|  |
| Bizitza |
| Jaiotza | 1920ko uztailaren 20a |
| Herrialdea |  India  Britainiar Raj |
| Heriotza | 2023ko abenduaren 3a (103 urte) |
| Jarduerak |
| Jarduerak | musikaria |
| Jasotako sariak |
ikusi[erakutsi]
* Padma Shri in arts  (2019)
 |
|   |

**Thanga Darlong** (Muruai, Tripura, 1920ko uztailaren 20a – Kailashahar, Unakoti barrutia, Tripura, 2023ko abenduaren 3a) indiar folk musikaria izan zen.

## Bizitza

Thanga Darlong Tripurako Muruai herrian jaio zen. Tripura estatuko musika herrikoian egindako ekarpenagatik eta rosem musika tresna kontserbatzeko egindako lanagatik egin zen ezaguna. 2016an, Josy Josephek zuzendutako *Tree of Tongues in Tripura* filmean agertu zen.

2014an Sangeet Natak Akademi saria jaso zuen, Indiako artista profesionalei ematen zaien aitortza gorena. 2019an Padma Shri saria irabazi zuen, Indiako laugarren sari zibil gorena. Horrez gain, Academic Fellowship Award (2015), estatu mailako Vayoshresta Samman saria (2016) eta Ehun Urtedunaren Saria jaso zituen.

Errekorren Guinness Liburuaren 2019ko edizioan agertu zen munduko gizonezko folk musikari profesional zaharrena bezala, 98 urte eta 319 egunekin.

Darlong 2023ko abenduaren 3an hil zen, 103 urte zituela.

## Sariak

* 2014: Sangeet Natak Akademi Award
* 2015: Academic Fellowship Award
* 2016: Vayoshresta Samman
* 2019: Padma Shri

## Erreferentziak

## Kanpo estekak
# Prime Video

| Prime Video |
| --- |
|  |
| Datuak |
| Mota | bideo emankizun zerbitzua, internet bidezko telebista, eskatu ahalako bideoa eta over-the-topa |
| Jarduera sektorea | Merkataritza elektronikoa |
| Herrialdea | Ameriketako Estatu Batuak |
| Jarduera |
| Kidetza | Motion Picture Association |
| Ekoizpena | eskatu ahalako bideo |
| Agintea |
|  |
|  |
| Egoitza nagusi

 | * Ameriketako Estatu Batuak
 |
|  |
| Kideak | sports on Amazon Prime Video (en)  |
| Jabea | Amazon.com |
| Historia |
| Sorrera | 2006ko irailaren 7a |
| Sortzailea | Amazon.com |
| webgune ofiziala       |

**Prime Video** Amazon konpainiaren dibisio bat da, internet bidezko *streaming* zerbitzuak saltzen dituena. Amazon Prime-ren kideentzat telesailak eta filmak eskaintzen ditu, batzuk harpidetzako prezioaren barnean sartzen direnak eta bertze batzuk ikusteagatik ordaindu behar direnak. 2013ko azaroan bere lehen ekoizpen originala argitaratu zuen.

## Erreferentziak

## Kanpo estekak

* Amazon Video **(Ingelesez) Prime Video **(Ingelesez)**